Ο **Κίπλαντ (Κιπ) Φίλιπ Κίνκελ** (γεννηθείς την 30 Αυγούστου 1982) διέπραξε σε ηλικία 16 ετών, τη δολοφονία των γονιών του στις 21 Μαΐου 1998 και την επόμενη ημέρα, με ένα ημιαυτόματο όπλο πυροβόλησε 50 φορές εναντίον των συμμαθητών του, σκοτώνοντας 2 και τραυματίζοντας τουλάχιστον άλλους 25 στο Λύκειο Θάρστον (*Thurston High School*) του Όρεγκον. Καταδικάστηκε σε 111 χρόνια φυλάκιση, χωρίς αναστολή και βρίσκεται σήμερα σε φυλακή του Όρεγκον.

Ιστορικό
--------

Ο Κίνκελ γεννήθηκε στο Σπρίγνκφιλντ του Όρεγκον. Οι γονείς του ονομάζονταν Ουίλλιαμ Κίνκελ και Φέιθ Ζουράνσκι. Έχει μια μεγαλύτερη αδερφή που ονομάζεται Κρίστιν. 
Οι γονείς του ήταν καθηγητές Ισπανικών. Η μητέρα του δίδασκε επίσης Γαλλικά στο γυμνάσιο του Σπρίνγκφιλντ. Όταν ο Κίνκελ ήταν σε ηλικία έξι ετών, η οικογένεια του και ο ίδιος πέρασαν έναν χρόνο στην Ισπανία. Εκεί ο Κίνκελ παρακολούθησε για ένα έτος μαθήματα σε μη αγγλόφωνο σχολείο, το οποίο ήταν για τον ίδιο δύσκολη διαδικασία. Όταν η οικογένεια επέστρεψε στο Όρεγκον, εγγράφηκε στο σχολείο Γουόλτερβιλ στο Σπρίνγκφιλντ. Άκουγε πολύ τους Nine Inch Nails και τον Μέριλυν Μάνσον. Το τραγούδι του Μέριλυν Μάνσον "The Reflecting God" έγινε το αγαπημένο του και οι στίχοι πλαισίωσαν το υπνοδωμάτιό του.

Στο σχολείο, οι καθηγητές του τον θεωρούσαν ανώριμο και καθυστερημένο φυσικά και συναισθηματικά. Μετά από υποδείξεις των καθηγητών του, ο Κίνκελ επανέλαβε την πρώτη τάξη του γυμνασίου. Στην τέταρτη τάξη, διαγνώστηκε δυσλεξία και ο Κίνκελ τοποθετήθηκε σε ειδική τάξη.
Το 1996, ο Κίνκελ συνελήφθη να κλέβει δίσκους από τοπικό δισκοπωλείο και το 1997 να πετάει πέτρες σε διερχόμενα αυτοκίνητα μαζί με τους φίλους του. Μετά από τη δεύτερη πράξη του, υποχρεώθηκε σε 32 ώρες κοινωνικής εργασίας και σε ψυχιατρικό τεστ. Αργότερα, τοποθετήθηκε σε ψυχοθεραπεία, όπου και διαγνώστηκε με κλινική κατάθλιψη. 

Ο Κίνκελ ενδιαφερόταν αρκετά στα όπλα και τα εκρηκτικά. Ο πατέρας του του αγόρασε ένα όπλο όταν ήταν 15 ετών.

### Η δολοφονία των γονιών του

Τις 20 Μαΐου 1998 ο Κιπ αποβλήθηκε από το σχολείο του επειδή βρέθηκε στη κατοχή του ένα κλεμμένο, γεμισμένο όπλο. Στο σπίτι εκείνο το απόγευμα, είπε ο Μπιλ Κίνκελ είπε στον Κιπ ότι θα τον έστελναν σε οικοτροφείο αν δεν αλλάξει τη συμπεριφορά του. Στις 3:30 μ.μ. Ο Κιπ πήρε το μέχρι τότε κλειδωμένο τουφέκι του από το υπνοδωμάτιο των γονιών του, το γέμισε και πήγε στην κουζίνα, όπου πυροβόλησε τον πατέρα του στο πίσω μέρος του κεφαλιού.

Περίμενε τη μητέρα του να γυρίσει στο σπίτι. Περίπου 6 μ.μ. καθώς ανέβαινε τις σκάλες από το γκαράζ, ο Κιπ την πυροβόλησε δύο φορές στο πίσω μέρος του κεφαλιού, τρεις φορές στο πρόσωπο, και μια φορά στην καρδιά.

Αργότερα δήλωσε ότι ήθελε να προστατεύσει τους γονείς του από την αμηχανία που θα τους προκαλούσε η αποβολή του.

Ο Κίνκελ έσυρε το σώμα της μητέρας του από το κάτω μέρος της σκάλας στο γκαράζ και τον πατέρα του μέσα στο μπάνιο, όπου κλείδωσε την πόρτα. Τοποθέτησε ένα λευκό σεντόνι πάνω σε καθένα από τα σώματα. Κατά τη διάρκεια του πρωινού, έπαιξε επανελλημένα το τραγούδι "Liebestod" από το soundtrack της ταινίας Romeo + Juliet. Συνέχιζε να παίζει όταν η αστυνομία έφτασε στην κατοικία.

### Οι πυροβολισμοί στο σχολείο

Στις 21 Μαΐου, Ο Κίνκελ οδήγησε το Ford Explorer της μητέρας του στο λύκειο. Φορούσε μια καμπαρντίνα για να κρύψει τα πέντε όπλα που μετέφερε: δύο κυνηγετικά μαχαίρια, ένα πιστόλι Glock 19 των 9 χιλιοστών, ένα ημι-αυτόματο τουφέκι Ruger 10/22-χιλιοστών και ένα πιστόλι Ruger MK II των 22 χιλιοστών. Μετέφερε επίσης 1.127 φυσίγγια.

Στάθμευσε στην Νορθ 61η Στριτ, δύο τετράγωνα από το σχολείο, έτρεξε στην πανεπιστημιούπολη, μπήκε στο αίθριο και πυροβόλησε δύο φορές, μία τραυματίζοντας μοιραία τον Μπεν Γουόκερ και μια που τραυμάτισε τον Ράιαν Ατενμπέρι. Ο Κίνκελ πήγε στην καφετέρια και, περπατώντας κατα μήκος της, πυροβόλησε με τις 48 σφαίρες που βρίσκονταν στο τουφέκι του, τραυματίζοντας 24 μαθητές και σκοτώνοντας το 17χρονο Μίκαελ Νικολάουσον. Ο Κίνκελ πυροβόλησε συνολικά 50 φορές, 37 από τις οποίες βρήκαν στόχο και προκάλεσαν δύο θανάτους.

Όταν το τουφέκι ξέμεινε από τα πυρομαχικά και ο Κίνκελ πήγε να το ξαναγεμίσει, ο τραυματίας Τζέικομπ Ράικερ έπεσε πάνω του, με τη βοήθεια πολλών άλλων μαθητών. Ο Κίνκελ κατάφερε να πυροβολήσει μία φορά με το Glock προτού να αφοπλιστεί, τραυματίζοντας ξανά το Ράικερ, καθώς και ένα άλλο μαθητή. Οι μαθητές περιόρισαν τον Κίνκελ μέχρι που η αστυνομία έφτασε και τον συνέλαβε. Συνολικά επτά μαθητές συμμετείχαν στην ακινητοποίηση και τον αφοπλισμό του Κίνκελ.

Παραπομπές
----------

1. ↑  www.pbs.org/wgbh/pages/frontline/shows/kinkel/kip/cron.html.
2. ↑  «Tapes show Kinkel's return to scene of Oregon school shooting». CNN. 21 Ιανουαρίου 2000. Αρχειοθετήθηκε από το πρωτότυπο στις 27 Ιουνίου 2007. Ανακτήθηκε στις 26 Ιουνίου 2007.
3. ↑  «The Killer at Thurston High: Who is Kip Kinkel?». *Frontline*. PBS. Ανακτήθηκε στις 24 Ιουνίου 2007.
4. 1 2  Fancher, Nicole (2006-10-02). «8 years later: Thurston and Kinkel revisited». *Oregon Daily Emerald*. Αρχειοθετήθηκε από το πρωτότυπο στις 2007-11-12.. Ανακτήθηκε στις 2007-09-27.
5. ↑  Verhovek, Sam Howe (1999-11-11). «Teenager To Spend Life in Prison For Shootings». *The New York Times*.. Ανακτήθηκε στις 2008-12-14.
6. ↑  «Accused Oregon school shooter shows no emotion in court». CNN. 22 Μαΐου 1998. Ανακτήθηκε στις 24 Φεβρουαρίου 2008.
7. ↑  «Thurston Memorial Dedication on May 21». *The Register-Guard*. 2003. Ανακτήθηκε στις 24 Φεβρουαρίου 2008.

Πηγές
-----

* Εξέταση της περίπτωσης του Κιπ Κίνκελ, Ελευθεροτυπία 23.01.2001[*νεκρός σύνδεσμος*]



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kip Kinkel  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |